# Daniel Jover Torregrosa

Daniel Jover Torregrosa (Alacant, 1956) és autor, mestre i educador, i assessor sobre temes relacionats amb l'educació i l'ocupació en diverses institucions públiques i privades.
És cofundador de l'Equip Promocions, Xarxa de coneixements, una organització privada del tercer sector que pretén promoure i impulsar l'economia social i solidària local, la creació d'ocupació i empreses, la formació i la inserció professional. També és president de l'Associació per a la Promoció d'Iniciatives Socials i Econòmiques (APRISE), que pretén generar oportunitats de treball a persones en risc o en situació d'exclusió social.
Es va iniciar en l'educació en el lleure participant en l'escoltisme (Agrupament Escolta Lucentum dels salesians i Mowgli d'Alacant). Aquesta experiència va marcar la seva trajectòria posterior en veure que el fet educatiu anava més enllà de l'escola i que podia ser una eina per transformar l'entorn. Va ser membre de l'escola-cooperativa Gregal (1979-1982) on va aprofundir a l'entorn de l'autogestió pedagògica i el desenvolupament comunitari. Més endavant va ser coordinador de Formació del primer Servei d'Ocupació Juvenil de l'Àrea de Joventut i Esports de l'Ajuntament de Barcelona (1982-1986).
Ha sistematitzat i teoritzat la seva experiència com a autor i coautor de diferents publicacions en què defensa el poder de l'educació per transformar la societat i el treball digne basat en criteris de sostenibilitat, responsabilitat social i compromís amb el territori. Forma part del Seminari Social del Centre d'Estudis Cristianisme i Justícia (Fundació Lluís Espinal) i del Patronat de la Fundació Roca i Galés (2016-2020). A més forma part, com Aprise o Promocions, de la Xarxa d'Economia Solidària i de la Xarxa d'economia social de Barcelona. És també un dels impulsors de la Universidad Rural Paulo Freire, amb la qual ha portat a terme un projecte de desenvolupament local a la població d'Amayuelas de Abajo (Palència) amb la intenció de recuperar coneixements tradicionals agrícoles i ramaders i adaptar-los a la realitat actual.
L'octubre de 2011 Jover participà com a ponent en el I Congrés Internacional Educación y soberanía alimentaria, organitzat per Educació sense Fronteres. També ha participat en el III Congrés de Lleure Educatiu, organitzat per la Fundació Pere Tarrés i celebrat a Barcelona l'octubre del 2015.

## Obra seleccionada

* Jover Torregrosa, Daniel. Formación, inserción y empleo juvenil : apuntes desde una experiencia. Madrid: Popular, D.L. 1988. ISBN 84-86524-60-1.
* Jover Torregrosa, Daniel. La Formación ocupacional : para la inserción, la educación permanente y el desarrollo local. Madrid: Popular, DL. 1990. ISBN 84-7884-019-2.
* Jover Torregrosa, Daniel. Praxi de l'esperança : educació, ocupació i economia social. Barcelona: Denes, DL 2007. ISBN 978-84-935267-5-7.
* Jover Torregrosa, Daniel. Educar, trabajar, emprender : cuaderno de esperanza. 1a. ed. Barcelona: Icaria, D.L. 2012. ISBN 978-84-9888-416-6.
* Daniel., Jover Torregrosa,. Memoria de la esperanza : redes de ternura y solidaridad. Icaria, 2015. ISBN 978-84-9888-643-6.

### Obra literària

* Jover Torregrosa, Daniel. Sol i sal de mar paisatges de la memòria, gramàtica de l'esperança. 1a. ed. Barcelona: Icara, 2010. ISBN 978-84-9888-209-4.
* Jover Torregrosa, Daniel. Mar de luz : cooperación y fraternidad. 1ª ed. Barcelona: Icaria, 2016. ISBN 978-84-9888-751-8.

## Referències

* 1 2 «Para Todos La 2. Entrevista Daniel Jover» (en castellà), 18-01-2015.
* ↑ «Daniel Jover: «La educación ha de seducir a todo un territorio»» (en espanyol europeu), 01-03-2017. [Consulta: 6 setembre 2022].
* 1 2 «"On no hi ha alegria no hi ha joc i on no hi ha perspectiva lúdica no hi ha pensament crític ni creatiu". Entrevista a Daniel Jover.». Revista Estris, 12-2015, pàg. 18-23.
* ↑ Anglada, Anna Jolonch. Exclusió social: Dels marges al cor de la societat. Editorial Barcino, 2021-03-19. ISBN 978-84-7226-935-4.
* ↑ arias, f. «El experto Daniel Jover defiende una educación familiar y escolar basada en la ternura y el respeto» (en castellà). información.es, 08-05-2010. [Consulta: 10 desembre 2022].
* ↑ García, Rafael «Historia del Escultismo en Alicante (I)». Puig Garbí, 33, 1-2007, pàg. 15-16.
* ↑ García, Rafael «Historia del Escultismo en Alicante (II)». Puig Garbí, 34, 5-2007, pàg. 23.
* ↑ Lumbierres, Miquel; Jover, Daniel «El programa ocupacional del Ayuntamiento de Barcelona». Revista de Estudios de Juventud. Ministerio de Cultura. Dirección General de Juventud, 15, 9-1984, pàg. 187-204.
* ↑ Jover Torregrosa, Daniel «Educació, dignitat, causa humana». El diari de l'educació, 04-09-2014.
* ↑ «Daniel Jover: "Es posible la esperanza"» (en castellà). HOAC Murcia, 11-05-2014. [Consulta: 22 setembre 2015].
* ↑ «Equip de Cristianisme i Justícia». [Consulta: 6 octubre 2015].
* ↑ autores, Diversos. Didàctica, història, cooperació i justícia social: Reconeixement al doctor Antoni Gavaldà. Publicacions Universitat Rovira I Virgili, 2021-11-22, p. 116. ISBN 978-84-8424-947-4.
* ↑ «Entitats participants Xarxa d'economia social de Barcelona». Ajuntament de Barcelona. [Consulta: 8 octubre 2015].
* ↑ Carbonell Sabarroja, Jaume «Tres maestros amigos muy queridos». Escuela, núm. 4.039 (1.328), 13-11-2014, pàg. 8-9.
* ↑ «El poder de la Educación para transformar la sociedad. ¿Cómo promover una educación que cuestione y transforme los modelos actuales?» (en castellà), 01-10-2011. Arxivat de l'original el 2016-02-05. [Consulta: 17 gener 2016].
* ↑ «Desenvolupament de competències personals i professionals i actituds i valors per a la vida», 01-10-2015. [Consulta: 17 gener 2016].